Юбілейны фестываль толькі па квітках наведалі каля 8 тысяч гледачоў, акрамя таго, быў вольны ўваход для тых, хто апрануты ў нацыянальныя строі. Крыху здзівіла, што ў строях было адносна мала людзей, як варыянт тлумачэння – дэмакратычны кошт уваходнага квітка. Сярод строяў былі часам вельмі дзіўныя, напрыклад, фабрычныя жаночыя сарочкі з тыпова мужчынскай вышыўкай, з-за чаго нават прыходзілася прыглядацца, хлопец каля цябе альбо дзяўчына. Адзін са станоўчых момантаў – строі вельмі дапамагалі ў вялізным натоўпе шукаць знаёмых людзей.